Маңғыстауда 17 мыңға жуық бала бірінші сыныпқа барады
DATE: 01:53, 21 Тамыз 2018 | GMT +5
TITLE: Маңғыстауда 17 мыңға жуық бала бірінші сыныпқа барады
URL: https://kaz.inform.kz/news/mangystauda-17-mynga-zhuyk-bala-birinshi-synypka-barady_a3362579/
META: DATE: 01:53, 21 Тамыз 2018 | GMT +5
TOTAL WORDS: 336
AUTHOR(S):
TEXT: Қазақстан Республикасын индустриялық-инновациялық дамытудың 2016 - 2019 жылдарға арналған мемлекеттік бағдарламасының іске асырылу барысы туралы - Индустриялық-инновациялық даму басқармасының м. Тілеген Едігеев баяндады. Мемлекеттік индустриялық-инновациялық даму бағдарламасының көрсеткіштерінің динамикасы: өңдеу өнеркәсібінің экспорты - 114, 4%-ға, өңдеу өнеркәсібіндегі еңбек өнімділігі - 142, 2% - ға, негізгі капиталға салынған инвестициялар көлемі - 106, 0% орындалса, өңдеу өнеркәсібіндегі өндіріс көлемі - 112, 0% орындалды. 2018 жылғы қаңтар-маусым айларындағы өңдеу өнеркәсібінде негізгі капиталға салынған инвестициялар көлемі 3, 8 млрд теңгені құраса, өндіріс көлемі сәйкесінше алдыңғы жылмен салыстырғанда 12, 0% өсіп 118, 7 млрд. теңгені құрады. 2017 жылдың қантар-желтоқсан айында өңдеу өнеркәсібінде жұмыспен қамтылғандар саны 16, 8 мың адам. «Кәсіпкерлікті қолдау қартасы аясында үш жылда жалпы құны 152, 7 млрд. теңге құрайтын 9 жоба пайдалануға беріліп, 944 жаңа жұмыс орны ашылды. Карта аясында 2018 жылы жалпы сомасы 11, 5 млрд теңгені құрайтын 4 жоба іске асыру және 223 жұмыс орны ашылуы жоспарланған. Биылғы жылдың мамыр айында «бестгруп» ЖШС күн элекростанциясы жобасы іске асырылған», - деді Тілеген Едігеев. «Жылыту маусымына дайындық барысы туралы» - облыстық энергетика және тұрғын үй-коммуналдық шаруашылық басқармасының басшысы Сапар Аманбеков баяндап өтті. Бүгінгі күнге дейін төрт арнайы штаб отырысы өткізіліп, облыстың негізгі кәсіпорындарының жылыту маусымына өте жақсы деңгейде жүріп жатқанын мәлімдеді. «МАЭК - Қазатомөнеркәсіп» ЖШС бойынша негізгі қондырғылардың дайындығы 85% құрайды, «МЭБК» АҚ бойынша дайындығы 90% құрайды. Сондай-ақ, әлеуметтік салалар бойынша дайындық жұмыстары төмендегідей: 388 білім беру нысандарының 369 дайын, 102 денсаулык нысандарынан - 91 дайын, 140 әлеуметтік нысандардың -122 дайын, тұрғын үй бойынша - 1541 көпқабатты үйдің 1356 дайын, , қалған үйлер ағымдағы жылдың 1 қыркүйегіне дейін дайын болады- деді Сапар Аманбеков. Жаңа 2018-2019 оқу жылына дайындық туралы - Білім басқармасы басшысының м. Нұрлыбек Қойжанов баяндады. Облыста 271 мектепке дейінгі ұйым, 143 мектеп, ТжКБ 27 ұйымы, қосымша білім беру ұйымдары 15 жұмыс істейді. 1 қыркүйекте 134 129 оқушы мектепке барады, оның ішінде бірінші сынып оқушыларының контингенті 16600 оқушыны құрайды. Жаңа оқу жылының басында күтілетін желі саны - 143 мемлекеттік және 5 жекеменшік мектеп. Оқулықтар мен оқу-әдістемелік кешендерін сатып алуға жергілікті бюджеттен 1 млрд. 512 мың қаржы бөлінді
